**OBRAZLOŽENJE FINANCIJSKOG PLANA FONDA ZA ZAŠTITU OKOLIŠA I ENERGETSKU UČINKOVITOST ZA 2024. GODINU I PROJEKCIJA PLANA ZA 2025. I 2026. GODINU**

 **UVOD**

Sukladno Zakonu o proračunu (NN 144/21), a temeljem Uputa za izradu prijedloga državnog proračuna Republike Hrvatske za razdoblje 2024. - 2026., Fond za zaštitu okoliša i energetsku učinkovitost (u daljnjem tekstu: Fond) izradio je prijedlog Financijskog plana za 2024. godinu s projekcijama za 2025. i 2026. godinu.

Prijedlog Financijskog plana za 2024. godinu i projekcije za 2025. i 2026. godinu temelji se na propisanim izvorima financiranja iz naknada koje Fond naplaćuje temeljem Zakona o Fondu za zaštitu okoliša i energetsku učinkovitost (NN 107/03 i 144/12), Zakona o gospodarenju otpadom (NN 84/21), Zakona o zaštiti okoliša (NN 80/13, 153/13, 78/15, 12/18, 118/18),  Zakona o klimatskim promjenama i zaštiti ozonskog sloja (NN 127/19),  Zakona o biogorivima za prijevoz (NN 65/09, 145/10, 26/11, 144/12, 14/14, 94/18 i 52/21)  i podzakonskih akata, uzimajući prije svega u obzir već preuzete obveze temeljem sklopljenih ugovora s korisnicima sredstava Fonda te donesene zaključke/odluke Vlade RH.

 **PRIHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| PRIHODI POSLOVANJA | 341.687.370 | 367.759.140 | 393.980.714 | 433.457.200 | 450.951.116 | 107,1 |
| PRIHODI OD PRODAJE NEFINANCIJSKE IMOVINE | 13.654 | 0 | 0 | 0 | 0 |  |
| **UKUPNI PRIHODI** | **341.701.024** | **367.759.140** | **393.980.714** | **433.457.200** | **450.951.116** | **107,1** |

Fond u 2024. godini planira prihode u ukupnom iznosu od 393.980.714 EUR, u 2025. godini u iznosu od 433.457.200 EUR, a u 2026. godini u ukupnom iznosu od 450.951.116 EUR.

Prihodi za 2024. godinu povećavaju se u odnosu na 2023. godinu za 7,13% odnosno za 26.221.574 EUR.

Prihodi u projekciji za 2025. godinu povećavaju se za 10,02% odnosno za 39.476.486 EUR u odnosu na 2024. godinu, a prihodi u projekciji za 2026. godinu povećavaju se za 4,04% odnosno za 17.493.916 EUR u odnosu na 2025. godinu.

Prikupljanjem izvanproračunskih prihoda po principu „onečišćivač plaća“ sukladno važećim zakonima i pravilnicima omogućuje se sufinanciranje programa i projekata zaštite okoliša i energetske učinkovitosti koji imaju za cilj sprečavanje daljnjeg onečišćenja okoliša, saniranje postojećih onečišćenja te održivo korištenje prirodnih resursa, kao i organizaciju sustava gospodarenja posebnim kategorijama otpada.

Planirani prihodi za 2024. godinu iznose393.980.714 EUR i sastoje se od pomoći od međunarodnih organizacija te institucija tijela EU, pomoći iz drugih proračuna, pomoći temeljem prijenosa EU sredstava,  prihoda od financijske imovine, prihoda od kamata na dane zajmove, upravnih i administrativnih prihoda, prihoda po posebnim propisima, prihoda od prodaje proizvoda i robe te pruženih usluga i ostalih prihoda.

Prijedlogom Financijskog plana Fonda za zaštitu okoliša i energetsku učinkovitost za 2024. godinu i projekcija plana za 2025. i 2026. godinu planirani su prihodi od naknada propisanim provedbenim propisima donesenim na temelju Zakona o Fondu za zaštitu okoliša i energetsku učinkovitost, Zakona o gospodarenju otpadom, Zakona o zaštiti okoliša, Zakona o klimatskim promjenama i zaštiti ozonskog sloja i Zakona o biogorivima za prijevoz.

Prihodi od naknada temeljem Zakona o Fondu za zaštitu okoliša i energetsku učinkovitost (posebna naknada za okoliš na vozila na motorni pogon, naknada na emisije u okoliš–ugljikovog dioksida (emisija CO2) i naknada na neopasni tehnološki otpad),  prihodi od naknada temeljem Zakona o gospodarenju otpadom (naknada za gospodarenje otpadnom ambalažom, naknada za gospodarenje otpadnim uljima, naknada za gospodarenje otpadnim baterijama i akumulatorima, naknada za gospodarenje otpadnim EE uređajima i opremom, naknada za gospodarenje otpadnim gumama i naknada za gospodarenje otpadnim vozilima) i prihodi od naknada temeljem Zakona o klimatskim promjenama i zaštiti ozonskog sloja (naknada za pokriće troškova, prikupljanja, obnavljanja, oporabe i uništavanja kontroliranih tvari, novih tvari i/ili fluoriranih stakleničkih plinova) planirani su u skladu sa ostvarenom dinamikom realizacije u 2022. i 2023. godini pri čemu se vodilo računa o gospodarskoj situaciji i uvjetima na tržištu dok su za posebne kategorije otpada uzete u obzir i količine koje se godišnje stavljaju na tržište Republike Hrvatske.

Nadalje, prihodi od naknada  za smanjenje količine miješanog komunalnog otpada temeljem Zakona o gospodarenju otpadom, planirani su sukladno projiciranoj masi sakupljenog miješanog komunalnog otpada koja prekoračuje graničnu količinu miješanog komunalnog otpada u jedinicama lokalne samouprave, a čija tendencija je smanjenje pa samim time i manja realizacija prihoda zbog smanjenog udjela miješanog komunalnog otpada u komunalnom otpadu.

Financijska sredstva dobivena od prodaje emisijskih jedinica putem dražbi, temeljem Zakona o klimatskim promjenama i zaštiti ozonskog sloja*,* planirana su temeljem procijenjenih količina emisijskih jedinica koje će se staviti na dražbu u razdoblju od 2024. -2026. godine uz primjenu prosječne vrijednosti emisijskih jedinica, dok je prihod od naknade za okoliš zbog nestavljanja biogoriva na tržište i zbog nesmanjivanja emisija stakleničkih plinova, temeljem Zakona o biogorivima za prijevoz, planiran sukladno važećem provedbenom propisu kojim se privremeno umanjuje naknada za nestavljanje biogoriva na tržište uslijed nekontroliranog porasta cijena nafte i naftnih derivata na svjetskom tržištu.

Prihodi iz Modernizacijskog fonda planirani su temeljem Zakona o klimatskim promjenama i zaštiti ozonskog sloja kojim je propisano da je Fond provedbeno tijelo za aktivnosti vezane uz Program ulaganja Modernizacijskog fonda i da se financijska sredstva uplaćuju na poseban račun Fonda te evidentiraju kao prihod sukladno planiranoj dinamici realizacije projekata.

 **RASHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| RASHODI POSLOVANJA | 295.305.777 | 328.076.588 | 437.320.820 | 408.966.764 | 433.079.035 | 133,3 |
| RASHODI ZA NABAVU NEFINANCIJSKE IMOVINE | 571.104 | 768.936 | 1.960.157 | 295.600 | 295.600 | 254,9 |
| **UKUPNI RASHODI** | **295.876.881** | **328.845.524** | **439.280.977** | **409.262.364** | **433.374.635** | **133,6** |

Fond u 2024. godini planira rashode u ukupnom iznosu od 439.280.977 EUR, u 2025. godini u iznosu od 409.262.364 EUR, a u 2026. godini u ukupnom iznosu od 433.374.635 EUR.

Rashodi za 2024. godinu povećavaju se u odnosu na 2023. godinu za 33,58% odnosno za 110.435.453 EUR.

Rashodi u projekciji za 2025. godinu smanjuju se za 6,83% odnosno za 30.018.613 EUR u odnosu na 2024. godinu, a rashodi u projekciji za 2026. godinu povećavaju se za 5,89% odnosno za 24.112.271 EUR u odnosu na 2025. godinu.

 **UKUPNI VIŠAK/MANJAK**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| UKUPNI PRIHODI | 341.701.024 | 367.759.140 | 393.980.714 | 433.457.200 | 450.951.116 | 107,1 |
| UKUPNI RASHODI | 295.876.881 | 328.845.524 | 439.280.977 | 409.262.364 | 433.374.635 | 133,6 |
| **RAZLIKA - VIŠAK/MANJAK** | **45.824.143** | **38.913.616** | **-45.300.263** | **24.194.836** | **17.576.481** | **-116,4** |

 **RAČUN FINANCIRANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| PRIMICI OD FINANCIJSKE IMOVINE I ZADUŽIVANJA | 16.994 | 26.545 | 26.545 | 26.545 | 26.545 | 100 |
| IZDACI ZA FINANCIJSKU IMOVINU I OTPLATE ZAJMOVA | 0 | 0 | 0 | 0 | 0 |  |
| **RAZLIKA PRIMITAKA I IZDATAKA** | **16.994** | **26.545** | **26.545** | **26.545** | **26.545** | **100** |
| PRIJENOS SREDSTAVA IZ PRETHODNE GODINE | 331.989.342 | 377.830.480 | 416.770.641 | 371.496.923 | 395.718.304 | 110,3 |
| PRIJENOS SREDSTAVA U SLJEDEĆU GODINU | -377.830.480 | -416.770.641 | -371.496.923 | -395.718.304 | -413.321.330 | 89,1 |
| **NETO FINANCIRANJE** | **-45.824.143** | **-38.913.616** | **45.300.263** | **-24.194.836** | **-17.576.481** | **-116,4** |

Fond u 2024. godini kao i u 2025. i 2026. godini planira primitke u ukupnom iznosu od 26.545 EUR.

Planirani primici sastoje se od povrata zajmova danih tuzemnim trgovačkim društvima izvan javnog sektora.

PRIJENOS SREDSTAVA

U 2024. godini planiran je prijenos sredstava iz prethodne godine u iznosu od 416.770.641 EUR, u 2025. godini u iznosu od 371.496.923 EUR, a u 2026. godini u iznosu od 395.718.304 EUR.

U 2024. godini planiran je prijenos sredstava u sljedeću godinu u iznosu od 371.496.923 EUR, u 2025. godini u iznosu od 395.718.304 EUR, a u 2026. godini u iznosu od 413.321.330 EUR.

 **UKUPNE I DOSPJELE OBVEZE**

|  |  |  |
| --- | --- | --- |
|  | **Stanje obveza na dan 31.12.2022.** | **Stanje obveza na dan 30.06.2023.** |
| UKUPNE OBVEZE | 12.630.898 | 8.159.231 |
| DOSPJELE OBVEZE | 110.288 | 39 |

Fond je u svojim poslovnim knjigama na 31.12.2022. godine iskazao sljedeće obveze:

1.   Ukupne obveze u iznosu od 12.630.898 EUR od čega je dospjelo 110.288 EUR (bilančna evidencija),

2.   Preuzete obveze za programe i projekte zaštite okoliša i  energetske učinkovitosti u iznosu od 362.707.575 EUR (izvanbilančna evidencija) i

3.   Potencijalne obveze po osnovi 29 sudska spora vrijednosti 8.816.622 EUR(izvanbilančna evidencija).

Fond je u svojim poslovnim knjigama na 30.06.2023. godine iskazao sljedeće obveze:

1.   Ukupne obveze u iznosu od 8.159.231 EUR od čega je dospjelo 39 EUR (bilančna evidencija),

2.   Preuzete obveze za programe i projekte zaštite okoliša i energetske učinkovitosti u iznosu od 424.749.737 EUR (izvanbilančna evidencija) i

3.   Potencijalne obveze po osnovi 25 sudska spora vrijednosti 6.960.385 EUR  (izvanbilančna evidencija).

 **POSEBNI DIO**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| 002 FOND ZA ZAŠTITU OKOLIŠA I ENERGETSKU UČINKOVITOST | 295.876.881 | 328.845.524 | 439.280.977 | 409.262.364 | 433.374.635 | 133,6 |

 **2000 ADMINISTRATIVNO UPRAVLJANJE I OPREMANJE**

Za potrebe redovnog poslovanja Fonda u 2024. godini planirana su sredstva u okviru Administrativnog upravljanja i opremanja u iznosu od 18.805.392 EUR, u 2025. godini planirana su sredstva u iznosu od 17.363.930 EUR i u 2026. godini planirana su sredstva u iznosu od 18.456.085 EUR. Obzirom da je prihvatljivost troškova iz okvira tehničke pomoći iz OPKK 2014. - 2020. zaključno do 31.12.2023. godine, u 2024. i 2025. godini nisu planirana sredstva u okviru provedbe tehničke pomoći iz OPKK 2014. - 2020. već u okviru Administracije i upravljanja.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| 2000 | 12.296.455 | 16.648.817 | 18.805.392 | 17.363.930 | 18.456.085 | 113,0 |

**Cilj:** Ojačati učinkovitost poslovanja Fonda kroz optimizaciju poslovanja te ulaganjima u opremanje i informatizaciju

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Smanjenje vremena potrebnog za izvršenje radnih zadataka | Kroz obuku djelatnika uz korištenje informacijskih sustava i nove opreme očekuje se postići smanjenje vremena potrebnog za izvršenje radnih zadataka | Broj sati | 2,0 | FZOEU | 1,5 | 1,0 | 1,0 |

 **A200000 ADMINISTRACIJA I UPRAVLJANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A200000 | 9.094.469 | 11.772.996 | 16.822.660 | 17.033.255 | 18.129.410 | 142,9 |

Na ovoj su aktivnosti planirani rashodi neophodni za obavljanje redovne djelatnosti Fonda, a obuhvaćaju rashode za zaposlene, materijalne rashode, financijske rashode, pomoći dane u inozemstvo i unutar općeg proračuna te naknade građanima i kućanstvima na temelju osiguranja i druge naknade.

Ukupni iznos planiranih rashoda na navedenoj aktivnosti u 2024. godini iznosi 16.822.660 EUR. Od toga, u ukupnoj strukturi rashoda aktivnosti 61,53% se odnosi na rashode za zaposlene, 36,17% se odnosi na materijalne rashode, a ostatak u iznosu od 2,30% se odnosi na financijske rashode, pomoći dane u inozemstvo i unutar općeg proračuna i naknade građanima i kućanstvima na temelju osiguranja i druge naknade.

Ukupni iznos planiranih rashoda na navedenoj aktivnosti u 2025. godini iznose 17.033.255 EUR. Od toga, u ukupnoj strukturi rashoda aktivnosti 66,85% se odnosi na rashode za zaposlene, 32,06% se odnosi na materijalne rashode, a ostatak u iznosu od 1,09% se odnosi na financijske rashode, pomoći dane u inozemstvo i unutar općeg proračuna i naknade građanima i kućanstvima na temelju osiguranja i druge naknade. Obzirom da je prihvatljivost troškova iz okvira tehničke pomoći iz OPKK 2014. - 2020. zaključno do 31.12.2023. godine, u 2024. i 2025. godini nisu planirana sredstva u okviru provedbe tehničke pomoći iz OPKK 2014. - 2020.  već u okviru Administracije i upravljanja.

Ukupni iznos planiranih rashoda na navedenoj aktivnosti u 2026. godini iznose 18.129.410 EUR. Od toga, u ukupnoj strukturi rashoda aktivnosti 69,08% se odnosi na rashode za zaposlene, 30,43% se odnosi na materijalne rashode, a ostatak u iznosu manjem od 1% se odnosi na financijske rashode i naknade građanima i kućanstvima na temelju osiguranja i druge naknade.

Unutar strukture materijalnih rashoda preko 80% u sve tri planske godine se odnose na rashode za usluge i to zakupnine i najamnine, računalne usluge, usluge tekućeg i investicijskog održavanja, usluge promidžbe i informiranja i sl.

Rashodi su planirani na temelju izvršenja pojedinih rashoda u prethodnim godinama, sklopljenih ugovora iz kojih proizlaze obveze prema pružateljima usluga u narednoj godini te planiranom broju zaposlenih.

 **K200000 OPREMANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200000 | 83.159 | 466.331 | 621.100 | 217.100 | 217.100 | 133,2 |

Na ovoj aktivnosti planirani su rashodi za nabavu nefinancijske imovine neophodne za obavljanje redovne djelatnosti Fonda. U ukupnoj strukturi planiranih iznosa na aktivnosti Opremanja u 2024. godini, 95,94% se odnosi na kupnju nove uredske opreme i namještaja, računala i računalne opreme te poslužiteljske opreme, a 3,06% se odnosi na nabavu komunikacijske opreme, odnosno nabavu fiksnih i mobilnih telefona. Ostatak planiranih sredstava se odnosi na nabavu uređaja, strojeva i opreme za ostale namjene.

U ukupnoj strukturi planiranih iznosa na aktivnosti u 2025. godini, 90,21% se odnosi na uredsku opremu i namještaj, točnije za nabavu uredske opreme, namještaja i računala te računalne opreme. Ostatak planiranih rashoda u iznosu 9,79% se odnosi na komunikacijsku opremu i uređaje, strojeve i opremu za ostale namjene. Ista planirana projekcija troškova se odnosi i na 2026. godinu.

 **K200001 INFORMATIZACIJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200001 | 387.286 | 199.000 | 1.295.057 | 50.000 | 50.000 | 650,8 |

Na ovoj aktivnosti planirani su rashodi za ulaganja u računalne programe i licence u ukupnom iznosu od 1.295.057 EUR u 2024. godini. Planirani rashodi odnose se na izradu Registra proizvođača s proširenom odgovornošću koja obveza proizlazi iz Zakona o gospodarenju otpadom, uslugu razvoja programske podrške za integralni informacijski sustav (ERP i DMS) te nabavku potrebnih licenci za buduće sustave. Tijekom 2024. godine provodit će se dodatne analize vezano za potrebe usklađenja informacijskih sustava sa zakonskom regulativom.

U 2025. godini su planirana sredstva za uslugu razvoja programske podrške za integralni informacijski sustav (ERP i DMS) u iznosu 50.000 EUR, a u 2026. godini planirana su sredstva u iznosu od 50.000 EUR.

 **T200000 INTERREG MONITOR EE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| T200000 | 0 | 47.725 | 66.575 | 63.575 | 59.575 | 139,5 |

Projekt Monitor EE poboljšanje energetske učinkovitosti uključuje 6 zemalja partnera (Španjolska, Rumunjska, Finska, Francuska, Poljska i Hrvatska).  Španjolski partner je voditelj projektnog tima, a nositelj projekta u Hrvatskoj je Fond za zaštitu okoliša i energetsku učinkovitost. Projekt je započeo 1. ožujka 2023. godine i trajat će četiri godine.

Cilj ovog projekta je razmjena znanja i iskustava između zemalja članica kroz primjere najbolje prakse u projektima te izrada Akcijskog plana kako na najbolji mogući način poboljšati energetsku učinkovitost putem pametnijih sustava upravljanja.

 **2001 PROGRAMI I PROJEKTI ZAŠTITE OKOLIŠA**

Europski zeleni plan ima za cilj da Europa postane prvi klimatski neutralan kontinent do 2050. godine. Europski zeleni plan sadržava okvirni plan s mjerama za unaprjeđenje učinkovitog iskorištavanja resursa prelaskom na čisto kružno gospodarstvo te za ublažavanje klimatskih promjena, obnovu biološke raznolikosti i smanjenje onečišćenja.

Europski zeleni plan za cilj ima postizanje održivosti gospodarstva EU-a pretvaranjem klimatskih i ekoloških izazova u prilike u svim područjima politike i osiguravanjem pravedne i uključive tranzicije.

Financijski plan Fonda za 2024. s projekcijom za 2025. i 2026. u području zaštite okoliša i prirode te klimatskih aktivnosti prati i doprinosi politikama Europskog zelenog plana.

*Zaštita okoliša - gospodarenje otpadom*

Zakonom o gospodarenju otpadom propisuju se mjere u svrhu ostvarenja ciljeva Europskog zelenog plana i Akcijskog plana za kružno gospodarstvo kojima je gospodarenje otpadom integrirano u kružno gospodarstvo. Iz područja gospodarenja otpadom posebno važnim se smatraju mjere Europskog zelenog plana koje podržavaju ispunjavanje postojećih nacionalnih obveza koje proizlaze iz direktiva (EU) o otpadu, a posebice ciljeva do 2035. godine određenih izmjenom Okvirne direktive o otpadu – povećanje odvajanja i recikliranja otpada na 65% i smanjenje odlaganja otpada na 10%.

Osim navedenih posebnih mjera kojima se daje prioritet sprječavanju, ponovnoj uporabi i recikliranju otpada prije odlaganja na odlagališta, direktivama iz »paketa o otpadu« uvedeni su dodatni zahtjevi koji moraju biti uključeni u planove gospodarenja otpadom država članica i programe za sprječavanje nastanka otpada.

U lipnju 2023. godine donesen je Plan gospodarenja otpadom RH za razdoblje 2023.-2028. godine kao nacionalni krovni planski dokument kojim će se sustav gospodarenja otpadom na području Republike Hrvatske uskladiti s novim ciljevima i politikama u gospodarenju otpadom. Provedba mjera ovog Plana gospodarenja otpadom čini dio integriranog pristupa održivom upravljanju resursima, uključujući i životni ciklus upravljanja otpadom i materijalima u svrhu uspostave uvjeta za funkcioniranje kružnog gospodarstva koje će učinkovitije koristiti resurse te doprinosi  usklađivanju sa smjernicama OECD-a, kao i financijskom programiranju i planiranju.

Slijedom navedenog, Fond će u sektoru gospodarenja otpadom u narednom razdoblju nastaviti ulagati u preuzete obveze i provoditi mjere koje dovode do uspostave cjelovitog sustava gospodarenja otpadom te postizanja ciljeva i obveza sukladno EU i nacionalnom zakonodavstvu.

Od ostalih projekata u području zaštite okoliša potiču se obrazovne, istraživačke i razvojne aktivnosti te projekti koje provode organizacije civilnog društva (udruge).

*Zaštita zraka, klimatske aktivnosti i održivi razvoj*

Republika Hrvatska dijeli klimatsku ambiciju Europske komisije iskazanu u Europskom zelenom planu i EU Zakonu o klimi kojima se želi osigurati razvoj EU-a do 2050. godine s neto-nula emisija stakleničkih plinova, a do 2030. godine smanjenje emisija stakleničkih plinova na 55% u odnosu na emisije iz bazne (1990) godine. Kako bi se do 2050. godine postigla klimatska neutralnost (označava balans između antropogenih emisijai uklonjenog CO2) biti će potrebno provesti mjere dekarbonizacije u svim sektorima, uključujući po prvi puta i sektor Korištenja zemljišta, prenamjene zemljišta i šumarstva (eng. LULUCF). Strategijom niskougljičnog razvoja Republike Hrvatske do 2030. godine s pogledom na 2050. godinu Hrvatska postavlja put za tranziciju prema održivom konkurentnom gospodarstvu, u kojem se gospodarski rast ostvaruje uz male emisije stakleničkih plinova.

Ministarstvo gospodarstva i održivog razvoja je u lipnju 2023. dostavilo Europskoj komisiji ažurirani Integrirani nacionalni energetski i klimatski plan za Republiku Hrvatsku za razdoblje od 2021. do 2030. godine (NECP), koji predstavlja Akcijski plan za provedbu Strategije niskougljičnog razvoja, koji je u skladu s ciljevima održivog razvoja te je ključan dokument za ostvarivanje zajedničkih ambicija klimatske neutralnosti.

Jedan od ciljeva u okviru dimenzije dekarbonizacije je i prilagodba klimatskim promjenama koju razrađuje Strategija prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu. Cilj prilagodbe je smanjiti ranjivost prirodnih sustava i društva na negativne utjecaje klimatskih promjena te povećati sposobnost oporavka nakon učinaka klimatskih promjena. Povećanje otpornosti ranjivih sustava i smanjenje šteta od elementarnih nepogoda također će doprinijeti ostvarenju dugoročnog održivog razvoja Republike Hrvatske.

Praćenje kvalitete zraka u Republici Hrvatskoj provodi se u okviru državne mreže za trajno praćenje kvalitete zraka te lokalnih mreža za praćenje kvalitete zraka u županijama i gradovima koje uključuju i mjerne postaje posebne namjene. Sukladno Zakonu o zaštiti zraka Fond osigurava financiranje provedbe Programa mjerenja razine onečišćenosti zraka u državnoj mreži. Realizacijom projekta „AIRQ – Proširenje i modernizacija državne mreže za trajno praćenje kvalitete zraka“, kojega je proveo Državni hidrometeorološki zavod koji upravlja državnom mrežom, čime je u Hrvatskoj uspostavljen cjelovit sustav mjerenja i kontrole kvalitete zraka u svrhu zadovoljenja europskih i nacionalnih kriterija o očuvanju okoliša i zdravlja ljudi.

*Zaštita prirode*

Bogata i raznolika priroda jedan je od najvrjednijih resursa kojima raspolaže Republika Hrvatska. Očuvana priroda doprinosi osiguravanju svih funkcionalnosti nužnih za život i ekonomski razvoj. U Republici Hrvatskoj, kao i u svijetu, priroda je pod stalnim pritiskom ljudskih djelatnosti. Iako se ulažu značajniji napori za očuvanje prirode, pojedine njezine sastavnice su i dalje ugrožene. Očuvanje bioraznolikosti i usluga ekosustava prepoznata je u EU politikama posebice ističući EU Strategiju prilagodbe klimatskim promjenama. Nove politike EU pod okriljem Europskog zelenog plana, posebice EU strategija za bioraznolikost do 2030. godine izrazito povezuje ove dvije politike, ukazujući na važnost očuvanja i obnove ekosustava bogatih ugljikom. Dodatno, klimatske promjene smatraju se jednim od glavnih uzroka gubitaka bioraznolikosti na globalnoj razini, a utjecaj je zamijećen i u Republici Hrvatskoj.

Prioriteti provedbe politike na području održivog okoliša, između ostalog su i očuvanje i poboljšanje bioraznolikosti te održivo upravljanje ekosustavima, prirodnim dobrima i bioraznolikošću. Strateškim planiranjem nastoje se usmjeriti raspoloživi kapaciteti prema aktivnostima koje će u najznačajnijoj mjeri doprinijeti očuvanju prirode.

Uspostavit će se cjelovit funkcionalni okvir za očuvanje prirode te unaprijediti upravljanje zaštićenim dijelovima prirode te područjima ekološke mreže Natura 2000, uključujući uređenje posjetiteljske infrastrukture, radi ostvarenja održive turističke valorizacije prirodne baštine i vodeći računa o uspostavi adekvatnog sustava upravljanja posjetiteljima, smanjivanja ekološkog otiska posjećivanja, povećanje kvalitete života, i zdravlja ljudi te informiranja i edukacije posjetitelja o važnosti očuvanih ekosustava i klimatskih ciljeva. Provodit će se projekti usmjereni na očuvanje vrsta i staništa unutar ekološke mreže Natura 2000 i restauracija narušenih ekosustava te će se otklanjati pritisci na bioraznolikost, osobito od invazivnih stranih vrsta. Potrebno je nastaviti financiranje nacionalne komponente projekata iz OPKK 2014. - 2020. kao i osiguranje financiranja nacionalne komponente projekata iz europskih fondova za ulaganja od strateškog značaja za sektor zaštite prirode koja su u skladu s ciljevima politike zaštite prirode sukladno Strategiji i akcijskom planu zaštite prirode Republike Hrvatske za razdoblje od 2017. do 2025. godine.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| 2001 | 39.471.676 | 44.214.724 | 57.642.465 | 84.595.434 | 77.108.500 | 130,4 |

**Cilj:** U području zaštite okoliša cilj je su/financiranjem projekata, programa i sličnih aktivnosti doprinijeti poboljšanju stanja okoliša, očuvanju bioraznolikosti kao i ublažavanju posljedica klimatskih promjena, a sve u skladu s ispunjenjem obveza Republike Hrvatske prema klimatskoj neutralnosti EU do 2050. godine.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj projekata u području zaštite okoliša, zaštite zraka i klimatskih aktivnosti te zaštite prirode koji se vode u Sektoru zaštite okoliša i u Sektoru za EU fondove. | Zaštita okoliša se mora provoditi neprekidno te je cilj projektima zaštite okoliša obuhvatiti sav teritorij Republike Hrvatske | Broj projekata | 900,0 | FZOEU | 990,0 | 1080,0 | 1035,0 |

 **K200002 SANACIJA ODLAGALIŠTA OTPADA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200002 | 7.107.816 | 7.484.061 | 7.372.680 | 10.555.864 | 15.158.300 | 98,5 |

Provedbom projekata sanacija lokacija onečišćenih otpadom nastoji se smanjiti moguće negativne učinke odlagališta po okoliš, koji osim onečišćenja voda i tla te emisija odlagališnih plinova, narušavaju krajobraz, zauzimaju zemljište te su često uzrok neugodnih mirisa.

Fond sufinancira realizaciju programa sanacije odlagališta neopasnog (komunalnog) otpada, što podrazumijeva izradu projektne dokumentacije, građevinske radove i prateće usluge. Postojeća odlagališta neopasnog otpada koja ispunjavaju ili će ispunjavati uvjete za rad (sanirana i usklađena s nacionalnom i europskom regulativom) nastavit će s radom i prihvatom miješanog komunalnog otpada do puštanja u rad odgovarajućeg centra za gospodarenje otpadom.

U okviru ove aktivnosti planira se i sufinanciranje projekta sanacije zatvorenog odlagališta neopasnog otpada na lokaciji gospodarske zone „Brezje“ te je u tijeku evaluacija dostavljenog zahtjeva za sufinanciranje.

Provedba sufinanciranja programa sanacija odlagališta započela je 2004. godine te će se nastaviti do zatvaranja i konačne sanacije svih odlagališta za prihvat miješanog komunalnog otpada, odnosno do otvaranja odgovarajućih centara za gospodarenje otpadom.

Fond također su/financira projekte uklanjanja otpada odbačenog u okoliš (tzv. „divlja odlagališta“) po javnim pozivima koji se provode sukladno godišnjim programima raspisivanja javnih poziva i natječaja Fonda. U sklopu navedenih javnih poziva su/financira se i uklanjanje otpada iz područja naseljenih romskom nacionalnom manjinom temeljem Operativnog programa nacionalnih manjina za razdoblje 2021. - 2024. (Cilj 8.5., Aktivnost 8.5.9.), a sukladno Zaključku Povjerenstva za praćenje provedbe Nacionalnog plana za uključivanje Roma za razdoblje od 2021. do 2027. godine od 31. siječnja 2023. godine te Odluci Vlade RH od 21. lipnja 2023. godine o financiranju troškova uklanjanja otpada odbačenog u okoliš u romskim naseljima u 100%-tnom iznosu u 2023. i 2024. godini.

U razdoblju 2024. – 2026. godine očekuje se realizacija svih projekata prijavljenih na Javni poziv objavljen 2023. godine.

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost, od prihoda od poticajne naknade za smanjenje količine miješanog komunalnog otpada sukladno Zakonu o gospodarenju otpadom te iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj odlagališta neopasnog otpada na kojima se provodi program sanacije | Program sanacije odlagališta podrazumijeva izradu projektne dokumentacije, radove i prateće usluge | Broj | 101,0 | FZOEU | 101,0 | 97,0 | 93,0 |
| Postotak provedenih projekata sanacije divljih odlagališta po Javnom pozivu iz 2023. godine | Projekt sanacije divljih odlagališta podrazumijeva izradu projektne dokumentacije, radove i prateće usluge potrebne za uklanjanje otpada odbačenog u okoliš | Postotak | 0,0 | FZOEU | 80,0 | 100,0 | 0,0 |
| Postotak provedenih projekata sanacije divljih odlagališta po Javnom pozivu iz 2024. godine | Projekt sanacije divljih odlagališta podrazumijeva izradu projektne dokumentacije, radove i prateće usluge potrebne za uklanjanje otpada odbačenog u okoliš | Postotak | 0,0 | FZOEU | 10,0 | 80,0 | 100,0 |
| Postotak provedenih aktivnosti na sanaciji odlagališta neopasnog otpada na lokaciji Brezje. | Sanacija lokacije Brezje podrazumijeva uklanjanje baliranog otpada, rušenje postojećih objekata i sanaciju podloge | Postotak | 0,0 | FZOEU | 25,0 | 75,0 | 100,0 |

 **K200003 GOSPODARENJE OTPADOM - IZGRADNJA CENTARA ZA GOSPODARENJE OTPADOM**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200003 | 4.189.743 | 12.800.000 | 4.685.000 | 7.252.000 | 6.755.000 | 36,6 |

Projekti uspostave sustava gospodarenja otpadom provode se sukladno Strategiji gospodarenja otpadom u RH, važećem Planu gospodarenja otpadom u RH 2023. – 2028. te Programu Konkurentnost i kohezija 2021.-2027. Dio integriranog sustava gospodarenja komunalnim otpadom predstavljaju centri za gospodarenje otpadom u koje se doprema miješani komunalni otpad prikupljen u okviru javne usluge prikupljanja miješanog komunalnog otpada koje pružaju davatelji te usluge, izravno ili putem pretovarnih stanica na obradu.  Za obradu miješanog komunalnog otpada te nastalog otpada kojeg nije moguće prethodno reciklirati izgrađena su i u pogon puštena tri CGO-a (Kaštijun, Marišćina, Bikarac).

U sklopu izgrađenog CGO Bikarac u 2024. godini završiti će radovi sanacije i poboljšanja rada uređaja za pročišćavanje procjednih voda koji će omogućiti stabilan cjelogodišnji rad i postizanje propisanih rezultata pročišćavanja procjednih voda. CGO Biljane Donje će do kraja  2024. započeti s probnim radom.

U 2024. godini nastavlja se provedba projekata Babina Gora, Lećevica, Lučino Razdolje i Piškornica (projektiranje i početak izgradnje centara) pa su i predviđena sredstva za sufinanciranje provedbe ugovora o radovima (centar i pretovarne stanice) i uslugama (nadzor, tehnička pomoć, odnosi s javnošću). Paralelno s tim, u tijeku je odobrenje navedena 4 projekta po proceduri za odobrenje velikih (tzv. major) projekata u Europskoj komisiji kako bi se nakon toga mogli fazirati i financirati iz slijedećeg EU financijskog razdoblja odnosno PKK 2021-2027. Za CGO Orlovnjak i Šagulje također traje procedura odobrenja velikog projekta za prijavu na financiranje iz PKK 2021-2027, dok je CGO Zagreb u postupku prilagodbe dokumentacije novom konceptu koji je prihvatljiv za financiranje u budućem razdoblju. Stoga su u slijedećoj godini za navedene centre predviđena sredstva za doradu dokumentacije.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj sufinanciranih projekata koji su dio CGO-a | Izgradnja CGO kao komponenta sustava gospodarenja otpadom koji će pridonijeti ciljevima smanjenja količine otpada koji se odlaže na odlagalište i/ili smanjenja količine proizvedenog i odloženog otpada izdvajanjem korisnog dijela iz komunalnog otpada. | Broj | 2,0 | Izvješća korisnika Izvješća nadležnih tijela (PT2 i PT1) | 2,0 | 1,0 | 1,0 |
| Broj projekata CGO spremnih za prijavu na EU financiranje prema novim pravilima (uključujući odobrenje velikih projekata i faziranje) | Izgradnja CGO kao komponenta sustava gospodarenja otpadom koji će pridonijeti ciljevima smanjenja količine otpada koji se odlaže na odlagalište i/ili smanjenja količine proizvedenog i odloženog otpada izdvajanjem korisnog dijela iz komunalnog otpada. | Broj | 0,0 | Izvješća korisnika Izvješća nadležnih tijela (PT2 i PT1) | 6,0 | 1,0 | 0,0 |
| Broj sufinanciranih projekata CGO-a u izgradnji (višegodišnji projekti) | Izgradnja CGO kao komponenta sustava gospodarenja otpadom koji će pridonijeti ciljevima smanjenja količine otpada koji se odlaže na odlagalište i/ili smanjenja količine proizvedenog i odloženog otpada izdvajanjem korisnog dijela iz komunalnog otpada. | Broj | 3,0 | Izvješća korisnika Izvješća nadležnih tijela (PT2 i PT1) | 6,0 | 6,0 | 7,0 |

 **K200004 OPORABA OTPADA I ISKORIŠTAVANJE VRIJEDNIH SVOJSTAVA OTPADA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200004 | 0 | 0 | 274.588 | 3.000 | 543.000 |  |

U razdoblju 2024. – 2026. očekuje se realizacija projekta, tj. izrađena projektna dokumentacija za reciklažno dvorište na području grada Supetra (u 2024. godini).

U sklopu ove aktivnosti sufinancira se izrada dokumenta "Utvrđivanje sastava komunalnog otpada u Republici Hrvatskoj" i projektne dokumentacije za projekt „Unaprjeđenje Informacijskih sustava zaštite okoliša i prirode“ (MINGOR) i ostali projekti čija provedba je započela u 2023. godini.

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost, od prihoda od poticajne naknade za smanjenje količine miješanog komunalnog otpada te iz prihoda od naknada za rad sustava gospodarenja posebnim kategorijama otpada sukladno Zakonu o gospodarenju otpadom.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj izrađenih projektnih dokumentacija za izgradnju reciklažnog dvorišta | Izrada glavnog projekta i ishođenje akta za građenje reciklažnog dvorišta | Broj | 0,0 | FZOEU | 1,0 | 0,0 | 0,0 |
| Postotak izvršenih aktivnosti za utvrđivanje sastava komunalnog otpada u RH | Utvrđen sastav komunalnog otpada na području cijele Republike Hrvatske | Postotak | 0,0 | MINGOR | 30,0 | 75,0 | 100,0 |
| Postotak izvršenih aktivnosti na pripremi projektne dokumentacije za dogradnju Informacijskog sustava zaštite okoliša | Potrebno je izraditi dokumentaciju za provođenje javne nabave za pojedine komponente informacijskog sustava | Postotak | 0,0 | MINGOR | 100,0 | 0,0 | 0,0 |

 **K200005 ZAŠTITA, OČUVANJE I POBOLJŠANJE KAKVOĆE ZRAKA, TLA, VODE I MORA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200005 | 297.143 | 524.486 | 4.528.352 | 1.469.513 | 566.000 | 863,4 |

Korištenje zemljišta, promjene u korištenju zemljišta i šumarstvo (LULUCF) je jedan od najznačajnijih sektora u smislu doprinosa ispunjavanju cilja smanjenja emisija stakleničkih plinova EU. U okviru ciljeva “Spremni za 55” LULUCF Uredbom 2023/839/EU postavljen je cilj da se do 2030. godine na razini EU uklanjanja moraju povećati na -310.000 kt CO2-eq, a svakoj članici EU utvrđeno je koliko treba doprinijeti u ostvarenju tog cilja. Za Republiku Hrvatsku taj cilj u 2030. godini iznosi - 5.527 kt CO2eq. Uredbom se državama članicama nude fleksibilne mogućnosti koje im mogu pomoći u postizanju tih ciljeva.

U tu svrhu Fond u suradnji s MINGOR-om provodi sljedeće projekte vezane za sektor LULUCF:

·        Definiranje aktivnosti za povećanje upijanja CO2 u pohraništima ugljika sukladno odredbama Uredbe 2018/841/EU u svezi trgovanja ponorima

·        Utvrđivanje zalihe ugljika u pohraništu mrtvoga drva temeljem provedbe novog istraživanja na plohama uzorkovanja mrtvog drva iz 2006. godine

·        Projektom Uspostava sustava za izvješćivanje o drvnim proizvodima (*Cro-woods*)

·       CRONFI II uključuje sufinanciranje projekta Nacionalna inventura šumskih resursa Republike Hrvatske kojega provodi Ministarstvo poljoprivrede, u dijelu koji se odnosi na izradu matrice zemljišta i zalihu ugljika za potrebe izvješćivanja o emisijama stakleničkih plinova koje je u nadležnosti MINGOR-a.

Projekti sufinancirani iz EU Programa LIFE iz područja klimatskih aktivnosti:

·        CROLIS– projekt kojim će se uspostaviti Nacionalni informacijski sustav za zemljište u RH koji će omogućiti povezivanje i obradu podataka o pokrovu i namjeni zemljišta iz različitih izvora te njihovu upotrebu za potrebe održivog ekonomskog, prostornog i cjelokupnog razvoja Republike Hrvatske. Projekt provodi MINGOR, a financira se dijelom EU sredstvima iz LIFE programa, dijelom sredstvima korisnika i Fonda

·        LIFE4GREENBROADBAND – projekt koji provodi tvrtka A1 Hrvatska d.o.o. koja je osigurala EU LIFE sredstva, a Fond osigurava dio nacionalne komponente projekta koji se odnosi na smanjenje emisije CO2u elektroničkoj komunikacijskoj mreži kroz implementaciju rješenja slobodnog hlađenja i solarne energije.

Projekti smanjivanja potrošnje tvari koje oštećuju ozonski sloj i fluoriranih stakleničkih plinova po javnim pozivima koji se provode sukladno godišnjim programima raspisivanja javnih poziva i natječaja Fonda i po neposrednim zahtjevima:

· Javni poziv za financiranje projekata smanjivanja potrošnje tvari koje oštećuju ozonski sloj i fluoriranih stakleničkih plinova (iz 2023.) u javnim institucijama i sufinanciranje zamjene nepokretnih rashladnih sustava za potrebe očuvanja kvalitete zaleđene ili svježe robe u hladnjačama, koji su u vlasništvu trgovačkih društava bilo privatnih ili u vlasništvu jedinica područne (regionalne) i lokalne samouprave odnosno fizičkih osoba-obrtnika. Odobreni projekti po ovom Javnom pozivu će se većim dijelom realizirati tijekom 2024. i 2025. godine.

·     Višegodišnji projekt Rekonstrukcija sustava gašenja požara u vojarni „Sv. Juraj“ Žrnovnica, kojega provodi Ministarstvo obrane, odnosi se na rekonstrukciju protupožarnih sustava kako bi se postojeći haloni, tvari koje oštećuju ozon, zamijenili plinom koji nema negativni utjecaj na ozonski sloj i koji je ekološki prihvatljiv budući da isto postaje međunarodna obveza Republike Hrvatske.

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost te iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih aktivnosti | Dodijeljena sredstva za financiranje projekata po provedenim javnim pozivima, javnoj nabavi ili neposrednim zahtjevom | Postotak | 15,0 | FZOEU | 60,0 | 90,0 | 100,0 |

 **K200006 ZAŠTITA I OČUVANJE BIOLOŠKE I KRAJOBRAZNE RAZNOLIKOSTI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200006 | 3.898.563 | 3.945.397 | 5.045.891 | 3.426.982 | 1.855.800 | 127,9 |

U sklopu ove aktivnosti Fond sufinancira nacionalnu komponentu projekata sufinanciranih iz EU Programa LIFE iz područja biološke raznolikosti po zajedničkim javnim pozivima Ministarstva gospodarstva i održivog razvoja i Fonda:

·        Sufinanciranje „tradicionalnih“ projekata iz programa LIFE 2014 – 2020 za LIFE

·        Sufinanciranje projekata standardnih djelovanja iz programa LIFE 2021. – 2027., koji su u skladu s nacionalnim strategijama i zakonodavstvom iz područja zaštite prirode, bioraznolikosti, zaštite okoliša, klimatskih aktivnosti i prelasku na čistu energiju.

Također su/financiraju se projekti koji doprinose zaštiti i očuvanju biološke i krajobrazne raznolikosti:

·        Projekti koji doprinose održivosti posjetiteljske infrastrukture

·        Projekti kontrole populacija prioritetnih invazivnih stranih vrsta

·        Očuvanje plemenite periske (Pinna nobilis)

·        Zaštita i očuvanje bijele rode (Ciconia ciconia)

·        Učinkovitije upravljanje speleološkim objektima Republike Hrvatske kroz održavanje i nadogradnju sustava CroSpeleo kao dijela Informacijskog sustava zaštite prirode

·        Optimizacija znanstvenog prstenovanja za praćenje demografije i migracija ptica te integracija nacionalnih podataka u europski okvir

·        Konferencije vezane uz temu zaštite okoliša i prirode

·        Sufinanciranje nacionalne komponente projekata iz OPKK 2014. - 2020. u okviru prioritetne osi 6 (Investicijski prioritet 6iii - Specifični cilj 6iii1, Specifični cilj 6iii2 i investicijski prioritet 6c - 6c2), unapređenje i povećanje kapaciteta oporavilišta za divlje životinje

·        Financiranje projekata kontrole populacija prioritetnih invazivnih stranih vrsta

·        Sufinanciranje izrade projektne dokumentacije za obnovu postojeće posjetiteljske i planinarske infrastrukture u zaštićenim područjima i područjima ekološke mreže,

·        Sanacija i rekonstrukcija posjetiteljske infrastrukture

·        Novi zahtjevi u području zaštite i očuvanja biološke i krajobrazne raznolikosti

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost te iz prihoda ostvarenih od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih aktivnosti na povećanju znanja i dostupnosti podataka o prirodi | Poduzimanje aktivnosti za poboljšano znanje o stanju bioraznolikosti, učinkovito praćenje i upravljanje bioraznolikošću | Postotak | 40,0 | FZOEU | 70,0 | 90,0 | 100,0 |
| Postotak izvršenih aktivnosti na unaprjeđenju i povećanju kapaciteta oporavilišta za divlje životinje | Uspostava okvira za održivo upravljanje bioraznolikošću | Postotak | 70,0 | FZOEU | 100,0 | 0,0 | 0,0 |
| Postotak izvršenih aktivnosti na održivom upravljanju odredištima prirodne baštine | Podizanje razine svijesti o prirodnoj i kulturnoj baštini i jačanje kapaciteta sustava zaštite prirode te smanjenje direktnih pritisaka na prirodu | Postotak | 30,0 | FZOEU | 50,0 | 70,0 | 100,0 |

 **K200007 POTICANJE OBRAZOVNIH, ISTRAŽIVAČKIH I RAZVOJNIH AKTIVNOSTI U PODRUČJU ZAŠTITE OKOLIŠA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200007 | 226.450 | 651.319 | 499.300 | 513.800 | 582.000 | 76,7 |

U sklopu ove aktivnosti Fond financira projekte po Javnom natječaju za financiranje razvojno inovacijskih projekata u svrhu provedbe Europskog zelenog plana čiji je cilj financiranje inovacijskih rješenja u svrhu tranzicije na klimatski neutralno, zeleno, konkurentno i uključivo gospodarstvo čija provedba se očekuje tijekom 2024. i 2025. godine.

Osim navedenog financiraju se i obrazovni projekti i to:

·        održavanje edukacija, seminara, konferencija iz područja zaštite okoliša

·         akcije čišćenja, sadnje stabala, poticanje biciklizma

·         organizacija obrazovno-ekološkog nagradnog natječaja za škole/vrtiće

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost te iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih aktivnosti obrazovnih projekata | Kontinuirana edukacija i informiranje javnosti vezano za zaštitu okoliša | Postotak | 0,0 | FZOEU | 30,0 | 55,0 | 100,0 |
| Postotak izvršenih aktivnosti razvojno inovacijskih projekata u svrhu provedbe Europskog zelenog plana | Doprinos razvojno inovacijskim projektima u svrhu provedbe Europskog zelenog plana | Postotak | 0,0 | FZOEU | 40,0 | 100,0 | 0,0 |

 **K200008 OSTALI PROJEKTI I PROGRAMI ZAŠTITE OKOLIŠA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200008 | 322.373 | 584.417 | 3.443.130 | 19.628.287 | 1.569.000 | 589,2 |

Ova aktivnost obuhvaća sufinanciranje projekata organizacija civilnog društva (udruge) vezanih za sprječavanje nastanka otpada i ponovnu uporabu, organizaciju ekoloških akcija čišćenja podmorja i speleoloških objekata te edukativne aktivnosti o klimatskim promjenama, mjerama energetske učinkovitosti, obnovljivim izvorima energije, elektromobilnosti i suzbijanju energetskog siromaštva.

Osim navedenog financiraju se i projekti:

·    pilot-projekt smanjenja biootpada u kućanstvima

·    jačanje otpornosti posjetiteljske infrastrukture u Parku prirode Telašćica

U okviru ove aktivnosti provodi se su/financiranje aktivnosti vezanih za:

·   sanaciju lokacija onečišćenih opasnim otpadom („crne točke“) koje obuhvaćaju izradu studije izvedivosti postojećih i potrebnih kapaciteta za obradu opasnog otpada te studije za identifikaciju novih lokacija onečišćenih opasnim otpadom.

·   izrada projektne dokumentacije za sanaciju obalnog dijela nasuprot tvornice Salonit d.d. u stečaju -  Kosica na području Grada Solina, kao i nacionalni dio sufinanciranja sanacijskih radova, sukladno Odluci ministra nadležnog za zaštitu okoliša od 14. prosinca 2018. godine.

·   sanacija lokacije onečišćene otpadom Biljane Donje („crno brdo“) sukladno Zaključku Vlade RH od 24. kolovoza 2023. godine i Odluci ministra nadležnog za zaštitu okoliša od 30. kolovoza 2023. godine.

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost, iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja, od prihoda od poticajne naknade za smanjenje količine miješanog komunalnog otpada.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Održane ekološke akcije, radionica i dr. koje provode udruge | Provedene aktivnosti koje će doprinijeti sprječavanju nastanka otpada, očišćenim lokacijama podmorja i speleološkim objektima te povećanoj svijesti građana o klimatskim promjenama, energetskoj učinkovitosti, obnovljivim izvorima energije, elektromobilnosti i dr. | Postotak | 70,0 | FZOEU | 75,0 | 80,0 | 100,0 |
| Izrađena studija izvedivosti postojećih i potrebnih kapaciteta za obradu opasnog otpada i studija za identifikaciju novih lokacija onečišćenih opasnim otpadom | Navedenim studijama doći će se do podataka o postojećim i potrebnim kapacitetima za obradu opasnog otpada i novim lokacijama opasnog otpada | Postotak | 60,0 | FZOEU | 100,0 | 0,0 | 0,0 |
| Izrađena projektna dokumentacije za sanaciju lokacije Kosica | Izrada projektne dokumentacije i ishođenje građevinske dozvole je priprema projekta za izvođenje radova na sanaciji | Postotak | 30,0 | FZOEU | 100,0 | 0,0 | 0,0 |
| Provedena sanacija lokacije Kosica | Sanacija lokacije će se provesti sukladno glavnom projektu i građevinskoj dozvoli | Postotak | 0,0 | FZOEU | 20,0 | 60,0 | 100,0 |
| Provedena sanacija lokacije Biljane Donje | Sanacija lokacije će se provesti sukladno elaboratu uklanjanja | Postotak | 0,0 | FZOEU | 20,0 | 100,0 | 0,0 |
| Proveden pilot projekt smanjenja biootpada u kućanstvima | Projektom će se istražiti doprinos ugradnje sudoperskih mini drobilica na smanjenje količine biorazgradivog otpada koji se odlaže na odlagališta, smanjenje troškova skupljanja i transporta nastalog biootpada. | Broj | 0,0 | FZOEU | 1,0 | 0,0 | 0,0 |
| Proveden projekt jačanja posjetiteljske infrastrukture u Parku prirode Telašćica | Izgradnja dviju trafostanica | Postotak | 0,0 | FZOEU | 100,0 | 0,0 | 0,0 |

 **K200012 SANACIJA ODLAGALIŠTA KOMUNALNOG OTPADA SUFINANCIRANA IZ EU**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200012 | 998.789 | 230.000 | 458.000 | 40.000 | 10.000 | 199,1 |

Nastavak sanacije odlagališta komunalnog otpada, sukladno nacionalnim propisima i standardima EU te njihovo zatvaranje potrebno je provesti na području cijele Republike Hrvatske, odnosno stvoriti pretpostavke da se sva odlagališta zatvore po otvaranju centara za gospodarenje otpadom.

Stoga su na ovoj aktivnosti planirana sredstva za završetak pripreme projekata sanacija zatvorenih odlagališta komunalnog otpada koja je prolongirana radi novih uvjeta financiranja iz NPOO u odnosu na OPKK 2014. - 2020. (nužnost ugradnje baklje).  Osim toga, predviđena su i sredstva za sufinanciranje provedbe prvog prijavljenog projekta sanacije koji će se financirati iz Nacionalnog plana oporavka i otpornosti (NPOO) - sanacija odlagališta Donji Picudo – Zapad u Gradu Umagu.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj projekata sanacija spremnih za prijavu na EU financiranje iz NPOO | Sanacija odlagališta što će pridonijeti ciljevima saniranju šteta u okolišu i postizanju cilja propisane površine saniranih odlagališta u OPKK 2014. - 2020. (tj. Specifičnog cilja: Regeneracija zemljišta: ukupna površina regeneriranog zemljišta (hektari) i u NPOO | Broj | 1,0 | Izvješća korisnika Izvješća nadležnih tijela (PT2 i PT1) | 3,0 | 0,0 | 0,0 |
| Broj projekata saniranih odlagališta EU sredstvima (uz sufinanciranje FZOEU) iz NPOO | Sanacija odlagališta što će pridonijeti ciljevima saniranju šteta u okolišu i postizanju cilja propisane površine saniranih odlagališta u OPKK 2014. - 2020. (tj. Specifičnog cilja: Regeneracija zemljišta: ukupna površina regeneriranog zemljišta (hektari) i u NPOO | Broj | 0,0 | Izvješća korisnika Izvješća nadležnih tijela (PT2 i PT1) | 1,0 | 3,0 | 0,0 |

 **K200013 IZGRADNJA PRETOVARNIH STANICA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200013 | 32.034 | 79.630 | 485.000 | 700.000 | 0 | 609,1 |

Na ovoj aktivnosti predviđen je u 2024. godini početak izgradnje pretovarne stanice Rakitovac u Gospiću koji je dio cjelovitog sustava gospodarenja otpadom u sklopu CGO Biljane Donje čija bi izgradnja trebala završiti tijekom 2024. godine. U 2024. godini planirana je i sanacija pristupne ceste do pretovarne stanice Biskupija koja je dio sustava CGO Bikarac.

 Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj projekata potrebne prateće infrastrukture za stavljanje PS u funkciju | Izgradnja pretovarnih stanica u sklopu CGO kao komponenta sustava gospodarenja otpadom koji će pridonijeti ciljevima smanjenja količine otpada koji se odlaže na odlagalište i/ili smanjenja količine proizvedenog i odloženog otpada izdvajanjem korisnog dijela iz komunalnog otpada. | Broj | 0,0 | Izvješća korisnika Izvješća nadležnih tijela (PT2 i PT1) | 1,0 | 0,0 | 0,0 |
| Broj projekata sufinanciranja pretovarne stanice | Izgradnja pretovarnih stanica u sklopu CGO kao komponenta sustava gospodarenja otpadom koji će pridonijeti ciljevima smanjenja količine otpada koji se odlaže na odlagalište i/ili smanjenja količine proizvedenog i odloženog otpada izdvajanjem korisnog dijela iz komunalnog otpada. | Broj | 0,0 | Izvješća korisnika Izvješća nadležnih tijela (PT2 i PT1) | 0,0 | 1,0 | 0,0 |

 **K200014 SANACIJA ODLAGALIŠTA OPASNOG OTPADA SOVJAK**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200014 | 5.212.245 | 1.375.660 | 11.679.800 | 18.300.000 | 17.676.000 | 849,0 |

Strategijom gospodarenja otpadom u Republici Hrvatskoj lokacija Sovjak evidentirana je kao „crna točka” odnosno lokacija onečišćena opasnim otpadom. U narednom trogodišnjem razdoblju predviđena je provedba svih ugovora potrebnih za realizaciju EU projekta sanacije crne točke Sovjak kao jednog od najkompleksnijih i financijski najvećih projekata zaštite okoliša u Hrvatskoj.

U 2022. godini provedeni su istražni radovi i izrađeni su glavni projekti, u 2023. ishođena je građevinska dozvola i početak radova etape 1 (koja obuhvaća izgradnju prometno-manipulativne površine za smještaj opreme i privremenih građevina koje će se koristiti u postupku sanacije), a u 2024. očekuje se početak radova etape 2, odnosno vađenja otpada iz jame. Paralelno s navedenim odvija se i proces odobrenja projekta kroz postupak „velikog“ tj. „major“ projekta u Europskoj komisiji kojim će se odobriti povećani iznos projekta a nakon toga će se projekt fazirati kako bi se nastavio financirati iz slijedećeg EU financijskog razdoblja odnosno PKK 2021-2027.

Ova aktivnost većim dijelom financirat će se iz sredstava EU te iz nacionalnih sredstava iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih i isplaćenih projektnih aktivnosti projekta Sanacije crne-točke Jame Sovjak | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovorima s izvođačima | Postotak izvršenja ugovora na nivou cijelog projekta (u odnosu na procijenjeni iznos projekta iz PKK 2021-2027 -faza 2) | 0,0 | FZOEU/ MINGOR | 21,0 | 53,0 | 84,0 |

 **K200017 DRŽAVNA MREŽA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200017 | 913.730 | 895.377 | 1.200.000 | 1.310.000 | 730.000 | 134,0 |

Fond financira provedbu Programa mjerenja razine onečišćenosti u državnoj mreži i ostalih aktivnosti vezanih uz rad državne mreže kojega provode Državni hidrometeorološki zavod i Institut za medicinska istraživanja i medicinu rada. Dobiveni podaci koriste se i za uzajamnu razmjenu informacija i izvješćivanja o kvaliteti zraka između MINGOR-a i Europske komisije u skladu s Odlukom Komisije 2011/850/EU. Državni hidrometeorološki zavod je u obvezi izrade Godišnjeg izvješća koje sadrži ocjenu kvalitete zraka na mjernim postajama državne mreže s obzirom na pojedinu onečišćujuću tvar za proteklu godinu. Budući da je projekt „AIRQ – Proširenje i modernizacija državne mreže za trajno praćenje kvalitete zraka“ , kojega je proveo Državni hidrometeorološki zavod koji upravlja državnom mrežom završen, praćenje kvalitete zraka u okviru državne mreže od 2024. godine će se provoditi u punom obimu i na 6 novih mjernih postaja.

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenja ugovornih aktivnosti | Zakonska obveza financiranja provedbe Programa mjerenja razine onečišćenosti u državnoj mreži | Postotak | 0,0 | FZOEU | 40,0 | 80,0 | 100,0 |

 **K200019 POTICANJE ODVOJENOG PRIKUPLJANJA OTPADA I RECIKLIRANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200019 | 9.027.377 | 10.620.938 | 5.722.654 | 10.608.521 | 5.180.000 | 53,9 |

U sklopu ove aktivnosti Fond sufinancira projekte koji doprinose odvojenom prikupljanju otpada i recikliranju po javnim pozivima koji se provode sukladno godišnjim programima raspisivanja javnih poziva i natječaja Fonda te neposrednim zahtjevima za sufinanciranjem:

·         Nabava komunalne opreme (spremnika) i uređaja čija će upotreba doprinijeti smanjenju količine biorazgradivog otpada koji se odlaže na odlagališta te povećanju stope odvojenog sakupljanja otpada

·         izobrazno-informativne aktivnosti u gospodarenju otpadom u okviru kružnog gospodarstva

·         nabava komunalnih vozila

·         izgradnja mini pretovarnih stanica na otocima - građevina za privremeno skladištenje, pripremu i pretovar odvojeno sakupljenog komunalnog otpada na otoku radi prijevoza na kopno u svrhu oporabe i zbrinjavanja

·         uklanjanje otpadnih vozila na otocima

·         sufinanciranje dijela nacionalne komponente EU projekata izgradnje i opremanja postrojenja za sortiranje odvojeno prikupljenog otpada

·         prijevoz otpada s otoka na otok/kopno temeljem Zakona o otocima, u cilju poticanja proizvođača i posjednika otpada na otocima da odvojeno prikupljaju komunalni otpad kako bi se smanjila količina miješanog komunalnog otpada, smanjio udio biorazgradivog komunalnog otpada te povećale količine odvojenog prikupljanja otpada

Člankom 101. Zakona o gospodarenju otpadom propisana je poticajna naknada kao mjera kojom se potiče jedinica lokalne samouprave da, u okviru svojih ovlasti, provede mjere kojima se smanjuje udio miješanog komunalnog otpada u komunalnom otpadu koji nastaje na području te jedinice lokalne samouprave. Sukladno članku 107. Zakona o gospodarenju otpadom 1% financijskih sredstava godišnjih prihoda iz poticajne naknade uplaćuje se u državni proračun RH za podmirenje administrativnih troškova sustava gospodarenja otpadom, obavljanja upravnih poslova, poslova funkcioniranja registra i informacijskog sustava gospodarenja otpadom i drugih stručnih poslova i aktivnosti vezanih za gospodarenje otpadom.

Sukladno Zaključku Vlade RH od 14. siječnja 2021. godine (NN 4/2021) u vezi provedbe mjera gospodarenja otpadom nakon potresa na području Sisačko moslavačke županije, Fond financira troškove komunalnim društvima koja obavljaju javnu uslugu zbog povećane količine otpada nastalog kao posljedica djelovanja potresa te nabavu komunalnih vozila i opreme koja su im neophodna radi daljnjih mjera čišćenja i obnove.

Sukladno Zaključku Vlade RH od 14. rujna 2023. godine, Fond financira troškove uspostave privremenih skladišta na lokaciji Mala Gorica u Petrinji i Majski Trtnik u Glini na području Sisačko-moslavačke županije, operativne troškove rada skladišta, obradu materijala od rušenja zgrada, zbrinjavanje ostatnog materijala i otpada, proširenje službenog odlagališta otpada, nabavu opreme i strojeva za obradu materijala od rušenja.

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost, iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja, od prihoda od poticajne naknade za smanjenje količine miješanog komunalnog otpada te iz prihoda od naknada za rad sustava gospodarenja posebnim kategorijama otpada sukladno Zakonu o gospodarenju otpadom.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak miješanog komunalnog otpada u ukupnom komunalnom otpadu | Naplaćivanjem poticajne naknade utječe se na Jedinice lokalne samouprave da potiču stanovnike na odvojeno prikupljanje otpada kako bi se smanjio udio miješanog komunalnog otpada u ukupnom komunalnom otpadu | Postotak | 57,0 | MINGOR | 52,0 | 50,0 | 48,0 |
| Postotak provedenih projekata kojima se potiče odvojeno prikupljanje otpada i recikliranje | Projekti podrazumijevaju nabavu komunalne opreme (spremnika) i uređaja, vozila, izgradnju građevina te provođenje izobrazno – informativnih aktivnosti koji doprinose odvojenom sakupljanju otpada i recikliranju | Postotak | 20,0 | FZOEU | 50,0 | 90,0 | 95,0 |
| Financiranje provedbe mjera gospodarenja otpadom nakon potresa u Sisačko-moslavačkoj županiji po Zaključku VRH iz 2021. | Zbrinjavanje građevinskog otpada s javnih površina, povećanih količina glomaznog otpada, otpadne plastike, tekstila, ostalog otpada, nabava komunalnih vozila i opreme | Postotak | 95,0 | FZOEU | 100,0 | 0,0 | 0,0 |
| Financiranje uspostave privremenih skladišta na lokaciji Mala Gorica u Petrinji i Majski Trtnik u Glini po Zaključku VRH iz 2023. | Uređenje privremenih skladišta, operativni troškovi rada privremenih skladišta, obrada materijala od rušenja, proširenje službenog odlagališta, nabava opreme i strojeva za obradu materijala od rušenja, drugi povezani troškovi za rad skladišta | Postotak | 2,0 | FZOEU | 30,0 | 70,0 | 100,0 |

 **K200020 MODERNIZACIJA DRŽAVNE MREŽE SUFINANCIRANA IZ EU**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200020 | 255.150 | 470.026 | 984.000 | 0 | 0 | 209,4 |

Na ovoj aktivnosti vodi se projekt „Uspostava Nacionalnog referentnog laboratorija za emisije iz motora s unutrašnjim izgaranjem za necestovne pokretne strojeve“ čiji cilj je uspostava Nacionalnog referentnog laboratorija za mjerenje emisija iz motora necestovnih pokretnih strojeva, uz rekonstrukciju i opremanje postojeće zgrade Laboratorija za motore i vozila Fakulteta strojarstva i brodogradnje Sveučilišta u Zagrebu te nabava mjerne opreme za laboratorijska i terenska ispitivanja, edukacija osoblja i ishođenje potvrde o akreditaciji.

Projekt „Proširenje i modernizacija državne mreže za trajno praćenje kvalitete zraka – AIRQ“ je realiziran, međutim razdoblje financiranja projekta završava početkom 2024. godine. Projektom je modernizirano 16 mjernih postaja i postavljeno 6 novih što će omogućiti dobivanje relevantnih podataka o razinama i atmosferskim kretanjima pojedinih onečišćenja, povećanje udjela stanovništva u Hrvatskoj obuhvaćenog podacima o kvaliteti zraka u urbanim područjima.

Ova aktivnost financirat će se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenja ugovornih aktivnost | Uspostava Nacionalnog referentnog laboratorija obuhvaća rekonstrukciju i opremanje postojeće zgrade Laboratorija za motore i vozila FSB-a te nabava mjerne opreme edukacija osoblja i ishođenje potvrde o akreditaciji. | Postotak | 20,0 | FZOEU | 100,0 | 0,0 | 0,0 |
| Postotak izvršenja ugovornih aktivnost | Proširenje i modernizacija državne mreže za trajno praćenje kvalitete zraka – AIRQ. | Postotak | 90,0 | FZOEU | 100,0 | 0,0 | 0,0 |

 **K200021 POTPORA PRILAGODBI KLIMATSKIM PROMJENAMA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200021 | 2.079.772 | 3.693.265 | 7.704.570 | 10.061.467 | 26.482.400 | 208,6 |

Na ovoj aktivnosti vodi se projekt „Modernizacija meteorološke motriteljske mreže u RH“ – METMONIC, čijom će se realizacijom unaprijediti praćenje vremena, klime i klimatskih promjena te unaprijediti upozorenja na opasne vremenske prilike što će doprinijeti zaštiti ljudi i dobara kroz podršku sustavima prilagodbe na klimatske promjene i djelovanja u slučaju prirodnih nepogoda sa završnim financiranjem u 2024. godini.

Tijekom 2020. godine započeta je provedba Shema za jačanje primijenjenih istraživanja za mjere prilagodbe klimatskim promjenama koja će rezultirati prijedlogom novih mjera za prilagodbu klimatskim promjenama. Projekte provode znanstveno-istraživačke institucije, a cilj je potaknuti, odnosno pojačati znanstvena istraživanja kako bi se bolje shvatila kompleksnost utjecaja klimatskih promjena. Rok za realizaciju projekata je konac 2023. godine te će završna financiranja biti u 2024. godini.

U travnju 2023. godine Fond je objavio Javni poziv za sufinanciranje radnih podloga za izradu Programa ublažavanja, prilagodbe klimatskim promjenama i zaštite ozonskog sloja ili radnih podloga za izradu Akcijskih planova energetski održivog razvitka i prilagodbe klimatskim promjenama (SECAP) i/ili Izvješća o njihovoj provedbi te se odobreni projekti trebaju realizirati do konca 2024. godine. Također, u sklopu ove aktivnosti planirana su sredstva za realizaciju projekata po Javnom pozivu iz 2021. godine, a koji se odnose na Izvješća o provedbi SECAP-a ili Programa.

Započeti radovi po projektima provedbe mjera prilagodbe klimatskim promjenama (zelena infrastruktura) koji se provode sukladno Javnom pozivu za neposredno sufinanciranje provedbe mjera prilagodbe klimatskim promjenama objavljenog u 2022. godini se nastavljaju i u 2023. i u  2024. godini. Cilj ovih javnih poziva je provedbom mjera povećati otpornost lokalne i regionalne zajednice prema klimatskim promjenama, odnosno smanjiti ranjivost prirodnih sustava i društva na negativne utjecaje klimatskih promjena te posljedično pridonijeti izgradnji zelene i klimatski neutralne Hrvatske. Također, dio koji se odnosi na sadnju stabala, grupe stabala i urbanih šuma na urbanim i periurbanim površinama doprinijet će provedbi Akcijskog plana Vlade RH o sadnji dodatnih stabala za kompenzaciju emisija automobilskih turističkih posjeta Republici Hrvatskoj do 2030. godine.

Ova aktivnost financirat će se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja i od prihoda od poticajne naknade za smanjenje količine miješanog komunalnog otpada sukladno Zakonu o gospodarenju otpadom.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenja ugovornih aktivnost | Unaprijediti praćenje vremena, klime i klimatskih promjena, te unaprijediti upozorenja na opasne vremenske prilike | Postotak | 60,0 | FZOEU | 100,0 | 0,0 | 0,0 |
| Postotak izvršenja ugovornih aktivnosti (Programi i SECAP-i) | Jačanje primijenjenih istraživanja za mjere prilagodbe klimatskim promjenama | Postotak | 90,0 | FZOEU | 100,0 | 0,0 | 0,0 |
| Postotak izvršenja ugovornih aktivnost (zelena infrastruktura) | Povećanje otpornosti prema prilagodbi klimatskim promjenama | Postotak | 20,0 | FZOEU | 50,0 | 70,0 | 100,0 |

 **K200022 SMANJENJE EMISIJA STAKLENIČKIH PLINOVA U NEENERGETSKIM SEKTORIMA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200022 | 0 | 361.988 | 334.000 | 1.000 | 1.000 | 92,3 |

U 2022. godini objavljen je Javni poziv za financiranje izrade projektne dokumentacije smanjenja stakleničkih plinova u industrijskim postrojenjima čiji je cilj pomoći operaterima postrojenja EU ETS  (eng. EU Emissions Trading System ili Europski sustav trgovanja emisijskim jedinicama) i operaterima postrojenja koji su isključeni iz EU ETS-a koji ujedno provode mjere za postizanje ekvivalentnog doprinosa smanjenju emisija stakleničkih plinova kako bi im se omogućila izrada projektne dokumentacije potrebne za prijavu projekata za financiranje na različite EU fondove. Samo ulaganjem u nove tehnologije EU ETS postrojenja mogu dostići ili premašiti razine zadanih referentnih vrijednosti (benchmarka) niskougljične tranzicije. U 2024. godini planirana je završna isplata po svim preuzetim obvezama po Javnom pozivu.

Ova aktivnost financirat će se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj uključenih industrijskih postrojenja | izrada tehničke dokumentacija za prijavu za sufinanciranje radova iz EU fondova | Broj | 30,0 | FZOEU | 100,0 | 0,0 | 0,0 |

 **K200024 OSTALI PROJEKTI SUFINANCIRANI SREDSTVIMA EU FONDOVA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200024 | 356.562 | 498.160 | 3.225.500 | 725.000 | 0 | 647,5 |

Fond će u 2024. godini osigurati realizaciju projekata ugovorenih u prethodnim godinama te će nastaviti provoditi aktivnosti projekta „Smanji otpad od hrane“ u cilju sprječavanja nastanka biootpada (otpada od hrane).  Aktivnosti se nastavljaju kroz sufinanciranje nabave uređaja za sprječavanje nastanka biootpada (otpada od hrane) za koje su u  2023. godini objavljena dva Javna poziva, za bolnice i specijalne bolnice, za domove za starije i domove za djecu. U suradnji s MINGOR-om planirana je objava Javnog poziva za financiranje izrade projektne dokumentacije za prijavu projekata koji se pripremaju za financiranje iz Programa konkurentnost i kohezija 2021. – 2027. Specifičnog cilja 2.vi Promicanje prijelaza na kružno i resursno učinkovitije gospodarstvo te Nacionalnog plana oporavka i otpornosti, Komponente C1.3. Unapređenje vodnog gospodarstva i gospodarenje otpadom.

U suradnji s MINGOR Fond je objavio Javni poziv za financiranje izrade projektne dokumentacije za prijavu projekata koji se pripremaju za financiranje iz Programa konkurentnost i kohezija 2021. – 2027., Specifičnog cilja 2. vii Jačanje zaštite i očuvanja prirode, bioraznolikosti i zelene infrastrukture, među ostalim u urbanim područjima te smanjenje svih oblika onečišćenja.

Fond je u suradnji s MINGOR u 2023. godini objavio i Javni poziv za sufinanciranje izrade dokumentacije za pripremu pilot-projekata vezanih uz iskorištavanje energetskog potencijala otpada kao resursa.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Broj sufinanciranih projekata pripreme dokumentacije za prijavu na fondove EU (PKK I NPOO) | Doprinos povećanju apsorpcije te kvalitetnom i učinkovitom korištenju sredstava NPOO, ESI fondova i drugih programa EU | Broj | 2,0 | Izvješća korisnika Izvješća nadležnih tijela (PT2 i PT1 i dr.) | 20,0 | 10,0 | 0,0 |
| Broj sufinanciranih EU projekata (nacionalne komponente) | Doprinos povećanju apsorpcije te kvalitetnom i učinkovitom korištenju sredstava NPOO, ESI fondova i drugih programa EU | Broj | 3,0 | Izvješća korisnika Izvješća nadležnih tijela (PT2 i PT1 i dr.) | 1,0 | 1,0 | 0,0 |
| Broj nabavljenih uređaja za sprječavanje nastanka biootpada(otpada od hrane) | Doprinos smanjenju odlaganja otpada, sprječavanju nastanka otpada s posebnim naglaskom prevencije nastanka otpada od hrane | Broj | 29,0 | Izvješća korisnika | 40,0 | 20,0 | 0,0 |

 **2002 PROGRAMI I PROJEKTI ENERGETSKE UČINKOVITOSTI**

Energetska učinkovitost, energetski razvoj i gospodarenje energijom, nastavno na održivu politiku zaštite okoliša, jedna su od temeljnih odrednica klimatsko-energetske politike Europske unije kojom se potiče prijelaz na nisko-ugljično zeleno gospodarstvo i infrastrukturu, kao i odrednice za sigurniji, konkurentniji i održivi razvoj. Europska unija se nastoji preobraziti u pravedno i prosperitetno društvo s modernim, resursno učinkovitim i konkurentnim gospodarstvom u kojem 2050. godini neće biti neto emisija stakleničkih plinova i u kojem gospodarski rast nije povezan s upotrebom resursa.

Fond svoje djelovanje u području energetske učinkovitosti, obnovljivih izvora energije i gospodarenja energijom temelji i usklađuje sa Strategijom energetskog razvoja Republike Hrvatske do 2030. godine s pogledom na 2050. godinu, Zakonom o energetskoj učinkovitosti, Integriranim nacionalnim energetskim i klimatskim planom za Republiku Hrvatsku za razdoblje od 2021. do 2030. godine, Nacionalnim akcijskim planom energetske učinkovitosti za razdoblje od 2022. do 2024. godine, Zakonom o klimatskim promjenama i zaštiti ozonskog sloja te Planom korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025. godine.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| 2002 | 120.169.948 | 138.081.983 | 231.276.120 | 169.780.000 | 193.900.000 | 167,5 |

**Cilj:** Financiranjem programa i projekata energetske učinkovitosti Fond izravno doprinosi ostvarenju nacionalnih ciljeva određenih Zakonom o energetskoj učinkovitosti: okvirnom nacionalnom cilju povećanja energetske učinkovitosti do 2030. godine, obveznom kumulativnom cilju ušteda energije u neposrednoj potrošnji energije za razdoblje od 2021. do 2030. godine i ciljevima dugoročne strategije obnove nacionalnog fonda zgrada do 2050. godine.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Očekivane nove godišnje uštede energije | Uštede energije čije se ostvarenje očekuje kao rezultat provedbe mjera za poboljšanje energetske učinkovitosti, na način određen Pravilnikom o sustavu za praćenje, mjerenje i verifikaciju ušteda energije (NN 98/21, 30/22, 96/23) | Petajoules (PJ) | 0,0 | Nacionalni akcijski plan energetske učinkovitosti za razdoblje od 2022. do 2024. godine | 0,1 | 0,1 | 0,1 |

 **A200004 PROVEDBA AKTIVNOSTI ENERGETSKE UČINKOVITOSTI NA LOKALNOJ I REGIONALNOJ RAZINI RH**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A200004 | 907.158 | 1.393.590 | 4.000.000 | 3.800.000 | 1.500.000 | 287,0 |

Kroz ovu aktivnost ostvariti će se financiranje projekata kojima se potiče prelazak na nisko-ugljično zeleno gospodarstvo i infrastrukturu što uključuje projekte kojima se potiče energetski i ekonomski održivi razvoj gospodarstva u Republici Hrvatskoj te projekti integracije tehnoloških rješenja za razvoj infrastrukture gradova i općina (pametna i održiva rješenja) čime se doprinosi cilju smanjenja emisija stakleničkih plinova.

Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja te prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 13,0 | FZOEU | 50,0 | 86,0 | 100,0 |

 **A200005 POTPORA PROVEDBI KLIMATSKO - ENERGETSKE POLITIKE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A200005 | 120.227 | 74.042 | 300.000 | 0 | 0 | 405,2 |

Provedba klimatsko-energetske politike podrazumijeva aktivnosti kojima se unaprjeđuje zakonodavno-regulatorni i institucionalni okvir za provedbu nacionalne klimatsko-energetske politike, kao i pružanje stručne podrške pri izradi analitičkih podloga i studija kojima se osigurava ostvarenje ciljeva definiranih u nacionalnim programima i akcijskim planovima energetske učinkovitosti, obnovljivih izvora energije, gospodarenja energijom te nastavno zaštite okoliša.

Sredstva za provedbu aktivnosti osiguravaju se iz prihoda od naknada temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih aktivnosti izrade analitičkih podloga | Sredstva za realizaciju projekta isplaćuju se po izvršenim aktivnostima izrade analitičkih podloga sukladno dinamici utvrđenoj u ugovoru s izvršiteljem | Postotak | 18,0 | FZOEU | 100,0 | 0,0 | 0,0 |

 **A200007 POTICANJE EDUKATIVNIH I INFORMACIJSKIH AKTIVNOSTI U PODRUČJU ENERGETSKE UČINKOVITOSTI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A200007 | 200.134 | 543.250 | 840.000 | 840.000 | 800.000 | 154,6 |

Sukladno Zaključku Vlade RH u vezi s energetskom obnovom stambenih prostora na području Republike Hrvatske, Fond je zadužen za provedbu Programskih mjera za smanjenje posljedica energetske krize, koje uključuju sufinanciranje energetske obnove obiteljskih kuća i stambenih zgrada. Kako bi se građani pravodobno i kvalitetno pripremili za mogućnost sufinanciranja takvih projekata, Fond planira provesti nacionalne informativno-edukativne kampanje. Kampanje će uključivati oglašavanje u nacionalnim i lokalnim medijima, ali i ostale aktivnosti u sklopu kojih će se građanima pojasniti sve mjere energetske obnove za koje je moguće ostvariti sufinanciranje, prednosti njihove primjene te procedura za prijavu za sredstva.

Sredstva za provedbu aktivnosti osiguravaju se iz prihoda od naknada temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih informativno-edukativnih aktivnosti | Sredstva za realizaciju kampanja isplaćuju se po izvršenim informativno-edukativnim aktivnostima sukladno dinamici utvrđenoj u ugovoru s izvršiteljima | Postotak | 19,0 | FZOEU | 46,0 | 73,0 | 100,0 |

 **K200025 PROVEDBA PROGRAMA ENERGETSKE UČINKOVITOSTI U JAVNOM SEKTORU I INDUSTRIJI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200025 | 0 | 1.985.360 | 200.000 | 0 | 0 | 10,1 |

Fond će u 2024. godini osigurati nastavak sufinanciranja projekta „Ulaganje u mjere energetske učinkovitosti i ulaganje u promicanje energije iz obnovljivih izvora trgovačkog društva Dilj d.o.o.“. Sredstva za provedbu ove aktivnosti osigurana su iz Modernizacijskog fonda sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 92,0 | FZOEU | 100,0 | 0,0 | 0,0 |

 **K200027 POTICANJE KORIŠTENJA OBNOVLJIVIH IZVORA ENERGIJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200027 | 5.115.120 | 14.632.262 | 39.600.000 | 19.000.000 | 0 | 270,6 |

Fond će u 2024. godini osigurati realizaciju projekata ugovorenih u prethodnim godinama te će nastaviti provoditi aktivnosti u cilju povećanja korištenja obnovljivih izvora energije kod građana. Prioriteti ulaganja Fonda u skladu su s mjerama definiranim u Planu korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025. godine i u Izmjenama i dopunama Plana korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025. godine te Zakonom o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije (NN 71/23).

U 2024. godini Fond će raspisati javni poziv za poticanje obnovljivih izvora energije za široki spektar korisnika neovisno o sektoru i djelatnosti: TDU, JLP(R)S, proračunski i izvanproračunski korisnici, zadruge, ustanove i institucije, vjerske zajednice, trgovačka društva, obrti, samostalne djelatnosti, upravitelji višestambenih zgrada. Tijekom 2023. godine planirana je objava Javnog poziva za poticanje ugradnje fotonaponskih elektrana u obiteljskim kućama, a očekivane isplate planirane su tijekom 2024. godine. Mjere koje će se poticati kroz ovu aktivnost su sunčani toplinski sustavi, kotlovi na sječku/pelete, dizalice topline i fotonaponski sustavi.

Poticanje korištenja obnovljivih izvora energije nastavit će se i nakon 2024. godine sredstvima iz Modernizacijskog fonda i sredstvima od emisijskih jedinica u skladu sa prioritetima koji će se utvrditi novim Planom korištenja financijskih sredstava od emisijskih jedinica od 2026. godine.

Ova aktivnost većim dijelom financirat će se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja, iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda ostvarenih temeljem Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 19,0 | FZOEU | 55,0 | 100,0 | 0,0 |

 **K200028 POTICANJE ODRŽIVE GRADNJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200028 | 488.640 | 1.069.147 | 3.820.000 | 0 | 0 | 357,3 |

Fond će u 2024. godini provoditi projekte energetske obnove postojećih zgrada javne namjene sa svojstvom kulturnog dobra koji su ugovoreni u prethodnim godinama.Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 28,0 | FZOEU | 100,0 | 0,0 | 0,0 |

 **K200030 POTICANJE ENERGETSKE UČINKOVITOSTI U PROMETU**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200030 | 11.103.799 | 8.547.740 | 15.876.000 | 550.000 | 0 | 185,7 |

Fond će u 2024. godini osigurati realizaciju projekata po planiranim javnim pozivima tijekom 2023. godine te ugovorenih projekata u prethodnim godinama. Radi se o realizaciji projekata u području elektromobilnosti čime se doprinosi smanjenju emisija stakleničkih plinova te povećanju energetske učinkovitosti iskazane kao potrošnja primarne energije i neposredna potrošnja energije, dominantno kroz poticanje kupnje energetski učinkovitih vozila i plovila te uspostavu infrastrukture za punjenje.

Poticanje energetske učinkovitosti u prometu nastavit će se i nakon 2024. godine sredstvima od emisijskih jedinica u skladu sa prioritetima koji će se utvrditi novim Planom korištenja financijskih sredstava od emisijskih jedinica od 2026. godine.

Sredstva za provedbu aktivnosti osiguravaju se iz prihoda od posebne naknade za okoliš radi nestavljanja biogoriva na tržište sukladno Zakonu o biogorivima za prijevoz i prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak izvršenja ugovora | 55,0 | FZOEU | 98,0 | 100,0 | 0,0 |

 **K200031 POTICANJE OBRAZOVNIH, ISTRAŽIVAČKIH I RAZVOJNIH AKTIVNOSTI U PODRUČJU ENERGETSKE UČINKOVITOSTI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200031 | 0 | 13.272 | 500.000 | 115.000 | 0 | 3767,3 |

Fond će na ovoj aktivnosti sufinancirati projekte po Javnom natječaju za financiranje razvojno inovacijskih projekata u svrhu provedbe Europskog zelenog plana čiji je cilj potaknuti odnosno pojačati znanstvena istraživanja kako bi se bolje shvatila kompleksnost utjecaja klimatskih promjena i smanjio stupanj neizvjesnosti vezan uz učinke klimatskih promjena.

Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 18,0 | FZOEU | 67,0 | 100,0 | 0,0 |

 **K200032 OSTALI PROJEKTI I PROGRAMI ENERGETSKE UČINKOVITOSTI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200032 | 0 | 180.715 | 1.050.120 | 100.000 | 0 | 581,1 |

Fond će u 2024. godini osigurati realizaciju projekata ugovorenih u prethodnoj godini. Radi se o realizaciji projekata za izradu tehničke dokumentacije za ugradnju fotonaponskih elektrana za proizvodnju električne energije za vlastitu potrošnju u sektoru vodnih usluga te projekata u području energetske učinkovitosti organizacija civilnog društva (udruga) čime se doprinosi smanjenju emisija stakleničkih plinova i povećanju udjela obnovljivih izvora energije u bruto neposrednoj potrošnji energije.

Sredstva za provedbu aktivnosti osiguravaju se iz Darovnice Svjetske banke i iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 0,0 | FZOEU | 99,0 | 100,0 | 0,0 |

 **K200034 PROGRAM OBNOVE VIŠESTAMBENIH ZGRADA - PROVEDBA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200034 | 0 | 0 | 0 | 5.000.000 | 5.000.000 |  |

U 2024. godini provest će se pripremne aktivnosti za poticanje energetske obnove višestambenih zgrada sukladno Zaključku Vlade RH u vezi s energetskom obnovom stambenih prostora na području Republike Hrvatske.

Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 0,0 | FZOEU | 0,0 | 50,0 | 50,0 |

 **K200035 PROGRAM OBNOVE OBITELJSKIH KUĆA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200035 | 20.257.153 | 29.477.730 | 26.900.000 | 56.375.000 | 86.800.000 | 91,3 |

Fond će u 2024. godini osigurati realizaciju projekata ugovorenih u prethodnim godinama te će sukladno Zaključku Vlade RH u vezi s energetskom obnovom stambenih prostora na području Republike Hrvatske objaviti javni poziv za energetsku obnovu obiteljskih kuća (oštećenih i neoštećenih u potresu) i javni poziv za energetsku obnovu obiteljskih kuća građana u riziku od energetskog siromaštva. Mjere energetske obnove koje će se poticati su toplinska izolacija vanjske ovojnice, sunčani toplinski sustavi, kotlovi na sječku/pelete, dizalice topline i fotonaponski sustavi.

 Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 15,0 | FZOEU | 29,0 | 57,0 | 100,0 |

 **K200036 PROJEKTI S TREĆIM ZEMLJAMA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200036 | 0 | 0 | 900.000 | 1.000.000 | 1.000.000 |  |

U skladu s Planom korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025. godine, tijekom 2024. godine započet će provedba projekata s trećim zemljama, što podrazumijeva financiranje Vlada Vladi (Government to Government, G2G) projekata i drugih prikladnih bilateralnih programa namijenjenih ublažavanju i prilagodbi klimatskim promjenama prvenstveno usmjerenih zemljama u regiji.

Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 0,0 | FZOEU | 31,0 | 65,0 | 100,0 |

 **K200038 PROGRAM NABAVE KONDENZACIJSKIH BOJLERA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200038 | 2.262.158 | 531.190 | 790.000 | 0 | 0 | 148,7 |

Potresi koji su 2020. godine pogodili Grad Zagreb, Zagrebačku, Krapinsko-zagorsku, Sisačko-moslavačku i Karlovačku županiju prouzročili su otkazivanja mehaničke otpornosti i stabilnosti nekonstrukcijskih elementa zgrada poput dimnjaka koji su se urušili i/ili značajno oštetili, stoga je bila nužna sanacija oštećenih dimnjaka. U 2024. godini Fond planira sredstva za završetak sufinanciranja nabave kondenzacijskih bojlera.

Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 73,0 | FZOEU | 100,0 | 0,0 | 0,0 |

 **K200040 PROGRAM SUZBIJANJA ENERGETSKOG SIROMAŠTVA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200040 | 79.715.558 | 79.633.685 | 80.000.000 | 0 | 0 | 100,5 |

Odlukom Vlade RH o subvencioniranju dijela krajnje cijene opskrbe plinom za krajnje kupce kategorije kućanstvo te krajnje kupce koji nisu kućanstvo s godišnjom potrošnjom plina do 10 GWh (od 16. ožujka 2023. godine (NN 31/2023)), Fond je zadužen osigurati sredstva u svrhu ublažavanja porasta cijene plina i sprečavanja izloženosti građana energetskom siromaštvu kako bi se smanjili daljnji inflatorni učinci na krajnje potrošače.

S time u svezi, a temeljem zahtjeva za refundaciju subvencija, Fond uplaćuje sredstva opskrbljivačima plinom kako bi se kućanstvima omogućilo pokrivanje trenutnih troškova stanovanja, a poslovnim subjektima daljnji nastavak poslovne aktivnosti.

Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Udio isplaćenih sredstava u odnosu na ukupno planirani iznos | Udio isplaćenih sredstava opskrbljivačima plinom sukladno Odluci Vlade RH a temeljem zahtjeva za refundaciju subvencija | Postotak | 0,0 | FZOEU | 100,0 | 0,0 | 0,0 |

 **K200043 MODERNIZACIJSKI FOND - ULAGANJA ZA ENERGETSKO-KLIMATSKE CILJEVE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| K200043 | 0 | 0 | 56.500.000 | 83.000.000 | 98.800.000 |  |

Direktivom EU 2018/410 Europskog parlamenta i Vijeća od 14. ožujka 2018. o izmjeni Direktive 2003/87/EZ radi poboljšanja troškovno učinkovitih smanjenja emisija i ulaganje za niske emisije ugljika te Odluke (EU) 2015/1814 uspostavljen je Modernizacijski fond radi potpore ulaganjima u modernizaciju energetskog sustava i poboljšanje energetske učinkovitosti u deset država članica Europske unije, uključujući Republiku Hrvatsku.

U 2024. godini provodit će se sufinanciranje prethodno odobrenih pojedinačnih ulaganja te projekata odobrenih po Pozivu kojeg je raspisalo MINGOR  Proizvodnja električne energije iz obnovljivih izvora u prerađivačkoj industriji i toplinarstvu (referentni broj: MF-2023-1-1).

Sredstva za provedbu aktivnosti osiguravaju se iz sredstava Modernizacijskog fonda sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak | 0,0 | MINGOR | 24,0 | 59,0 | 100,0 |

 **2003 GOSPODARENJE S POSEBNIM KATEGORIJAMA OTPADA**

Zakonom o gospodarenju otpadom propisane su mjere u svrhu zaštite okoliša i ljudskog zdravlja sprječavanjem ili smanjenjem nastanka otpada, smanjenjem negativnih učinaka nastanka otpada te gospodarenja otpadom, smanjenjem ukupnih učinaka uporabe sirovina poboljšanjem učinkovitosti uporabe sirovina  i povećanjem recikliranja i ponovnog korištenja reciklata što je nužno za prelazak na kružno gospodarstvo i osiguranje dugoročne konkurentnosti Republike Hrvatske i EU.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| 2003 | 123.938.802 | 129.900.000 | 131.557.000 | 137.523.000 | 143.910.050 | 101,3 |

**Cilj:** Zakon o gospodarenju otpadom propisuje ciljeve gospodarenja otpadom radi poticanja prelaska na gospodarstvo koje je u većoj mjeri kružno i u kojem se što dulje zadržava vrijednost proizvoda, materijala i resursa, a stvaranje otpada se svodi na najmanju moguću mjeru.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Mogućnost sakupljanja posebnih kategorija otpada kojima upravlja Fond | Sustav gospodarenja posebnim kategorijama otpada kojima upravlja Fond, a za koje je uspostavljena proširena odgovornost proizvođača | tona | 298597,0 | FZOEU | 278750,0 | 284960,0 | 294170,0 |

 **A200008 GOSPODARENJE S POSEBNIM KATEGORIJAMA OTPADA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje2022.** | **Plan2023.** | **Plan2024.** | **Plan2025.** | **Plan2026.** | **Indeks2024./2023.** |
| A200008 | 123.938.802 | 129.900.000 | 131.557.000 | 137.523.000 | 143.910.050 | 101,3 |

Zakonom o gospodarenju otpadom uređuje se sustav gospodarenja otpadom, uključujući red prvenstva gospodarenja otpadom, načela, ciljeve i način gospodarenja otpadom.

Ova aktivnost financirat će se iz prihoda s osnove naknada gospodarenja otpadom propisanih Zakonom o gospodarenju otpadom kojima se uređuje sustav gospodarenja posebnim kategorijama otpada.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2024.** | **Ciljana vrijednost za 2025.** | **Ciljana vrijednost za 2026.** |
| Sakupljena otpadna vozila | Gospodarenje otpadnim vozilima obuhvaćena sustavom kojim upravlja Fond | tona | 39007,0 | FZOEU | 35000,0 | 37000,0 | 39000,0 |
| Sakupljene otpadne baterije i akumulatori | Gospodarenje otpadnim baterijama i akumulatorima obuhvaćenim sustavom kojim upravlja Fond | tona | 787,0 | FZOEU | 750,0 | 760,0 | 770,0 |
| Sakupljena otpadne električne i elektroničke opreme | Gospodarenje otpadnom električnom i elektroničkom opremom obuhvaćenim sustavom kojim upravlja Fond | tona | 30846,0 | FZOEU | 33000,0 | 34000,0 | 35000,0 |
| Sakupljena otpadna ambalaža | Gospodarenje otpadnom ambalažom obuhvaćenom sustavom kojim upravlja Fond | tona | 193746,0 | FZOEU | 178000,0 | 180000,0 | 185000,0 |
| Sakupljene otpadne gume | Gospodarenje otpadnim gumama obuhvaćenim sustavom kojim upravlja Fond | tona | 26490,0 | FZOEU | 25000,0 | 26000,0 | 27000,0 |
| Sakupljena otpadna ulja | Gospodarenje otpadnim uljima obuhvaćenim sustavom kojim upravlja Fond | tona | 7721,0 | FZOEU | 7000,0 | 7200,0 | 7400,0 |